Document ID: /roh_data/filtered/swiss_laws_in_ROHinterleaved.jsonl.gz/33825

This text was translated from IT into Rumantsch Grischun.

Nella presente legge s’intende per:a. ricerca scientifica (ricerca): la ricerca metodica di nuove conoscenze; essa include segnatamente:1. la ricerca fondamentale: ricerca il cui obiettivo primario è l’acquisizione di conoscenze, 2. la ricerca orientata all’applicazione: ricerca il cui obiettivo primario consiste nel contribuire alla soluzione di problemi legati alla pratica;b. innovazione fondata sulla scienza (innovazione): lo sviluppo di nuovi prodotti, procedure, processi e servizi per l’economia e la società mediante la ricerca, in particolare la ricerca orientata all’applicazione, e la valorizzazione dei suoi risultati.

En questa lescha signifitgeschan las suandantas noziuns il sequent:a. perscrutaziun scientifica (perscrutaziun): la tschertga da novas enconuschientschas ch’è fundada sin metodas; ella cumpiglia cunzunt:1. perscrutaziun da basa: perscrutaziun che ha la finamira principala d’obtegnair novas enconuschientschas,2. perscrutaziun orientada a l’applicaziun: perscrutaziun che ha la finamira principala da furnir contribuziuns per soluziuns praticas da problems;b. innovaziun che sa basa sin la scienza (innovaziun): il svilup da novs products, novas proceduras, novs process e novs servetschs per l’economia e per la societad tras la perscrutaziun, en spezial la perscrutaziun orientada a l’applicaziun, e l’utilisaziun da ses resultats.